b'\n_START_ARTICLE_\nVodikove spektralne linije\n_START_PARAGRAPH_\nVodikove spektralne linije dijele emisioni spektar atoma vodika u spektralne serije, \xc4\x8dije se valne duljine mogu izra\xc4\x8dunati iz Rydbergove formule. Te spektralne linije se stvaraju jer se elektroni kre\xc4\x87u izme\xc4\x91u energetskih razina u atomu. One su va\xc5\xbene u astronomiji za otkrivanje prisutnosti vodika u svemirskim objektima i za prora\xc4\x8dun crvenog pomaka, da bi se izra\xc4\x8dunala brzina udaljavanja ili pribli\xc5\xbeavanja izvora zra\xc4\x8denja.\n_START_SECTION_\nFizika\n_START_PARAGRAPH_\nSpektralne linije vodika odgovaraju pojedinim skokovima elektrona izme\xc4\x91u energetskih razina. Najjednostavniji model vodikova atoma je opisan sa Bohrovim modelom atoma. Kada elektron sko\xc4\x8di sa vi\xc5\xa1e energetske razine na ni\xc5\xbeu energetsku razinu, emitira se foton sa odgovaraju\xc4\x87om valnom duljinom._NEWLINE_Spektralne linije su grupirane u serije prema broju n\xe2\x80\x99 iz Rydbergove formule. Linije imaju naziv po slijedu po\xc4\x8dev\xc5\xa1i od najve\xc4\x87e valne duljine (najni\xc5\xbee frekvencije), koriste\xc4\x87i gr\xc4\x8dka slova za svaku seriju. Na primjer, skok elektrona iz energetskih razina 2 \xe2\x86\x92 1 se naziva \xe2\x80\x9cLyman-alfa\xe2\x80\x9d (Ly-\xce\xb1), dok skok 7 \xe2\x86\x92 3 se naziva \xe2\x80\x9cPaschen-delta\xe2\x80\x9d (Pa-\xce\xb4). Neke spektralne linije se nalaze izvan tih serija, kao \xc5\xa1to je vodikova crta 21 cm, koja se odnosi na vrlo rijetke atomske doga\xc4\x91aje. Mnoge od njih su vrlo slabe i mogu se vidjeti samo u labaratoriju. Linije koje su izvan vidljivog dijela spektra \xc4\x8desto se ne mogu vidjeti u Sun\xc4\x8devom spektru, jer Zemljina atmosfera apsorbira ve\xc4\x87i dio infracrvenog i ultraljubi\xc4\x8dastog zra\xc4\x8denja.\n_START_SECTION_\nVi\xc5\xa1e serije (n > 6)\n_START_PARAGRAPH_\nVi\xc5\xa1e serije nisu imenovane, ali slijede to\xc4\x8dno isti slijed po Rydbergovoj formuli. Te linije se vrlo slabo vide i vezane su uz vrlo rijetke atomske doga\xc4\x91aje.\n_START_SECTION_\nPro\xc5\xa1irenje na ostale sisteme\n_START_PARAGRAPH_\nSli\xc4\x8dan sistem kao Rydbergova formula se mo\xc5\xbee primijeniti i na ostale atome, ali samo sa jednim elektronom koji kru\xc5\xbei oko jezgre, na primjer He\xe2\x81\xba. Jednad\xc5\xbeba se mora izmijeniti na osnovu Bohrovog radijusa, sli\xc4\x8dnih karakteristika, ali drugih energetskih razina._NEWLINE_Ostali atomi koji imaju dva ili vi\xc5\xa1e elektrona u neutralnom obliku, \xc4\x8dine ovaj na\xc4\x8din analize vrlo kompliciranim i neprakti\xc4\x8dnim. Stvaranje Rydbergove formule je vrlo velik korak u fizici, ali je trebalo dosta vremena da se pro\xc5\xa1iri na ostale elemente osim vodika.'